ইসরাইল ও জঙ্গিরা দ্বিতীয় দিনেও আক্রমণ অব্যাহত রেখেছে
ইসরাইলের দক্ষিনাঞ্চলে বহু রকেট আক্রমণ চালানো হয় এবং ইসরাইলী বিমানগুলি , রাতভর গাজা ভুখন্ডের জঙ্গিদের লক্ষ্য করে হামলা চালায়।
ইসরাইলী বিমান গাজা ভুখন্ডে ফিলিস্তিনি জঙ্গিদের ওপর আক্রমণ চালিয়ে একজনকে হত্যা করেছে। এর মাত্র কয়েক ঘন্টা আগে জঙ্গিরা দ্বিতীয় দিনের মতো দক্ষিণ ইসরাইলে রকেট নিক্ষেপ করে। চিকিৎসা কর্মিরা বলছেন যে রোববার বিকেলে মিশরের সঙ্গে গাজার দক্ষিণ সীমান্ত বরাবর ইসরাইলী বিমান হামলায় ঐ ফিলিস্তিনি মারা যান। ইসরাইল বলছে যে তারা সেই সব জঙ্গীর ওপর হামলা চালিয়েছে যারা রকেট আক্রমণের জন্যে প্রস্তুতি নিচ্ছিল। সোমবার সকালে গাজার জঙ্গিরা ইসলাইলে প্রায় ১০টি রকেট নিক্ষেপ করে এবং ইসরাইলও কয়েকাটি জঙ্গি স্থাপনায় বিমান হামলা চালায়। ইসরাইল গাজার সঙ্গে ৪০ কিলোমিটারের মধ্যে এলাকায় সব শিক্ষা প্রতিষ্ঠান বন্ধ করে দিয়েছে। শনিবার , ইসরাইলী যুদ্ধ বিমানগুলি গাজা ভুখন্ডে কয়েকবার বিমান হামলা চালিয়ে ন জন ইসলামি জিহাদ সদস্যকে হত্যা করেছে। ফিলিস্তিনি আক্রমণ বন্ধের জন্যে ইসরাইল আন্তর্জাতিক হস্তক্ষেপ কামনা করেছে। ইসরাইলের পররাষ্ট্রমন্ত্রী আভিগদর লিবারম্যান শনিবার বলেন যে ইসরাইল ফিলিস্তিনিদের সঙ্গে কোন সংঘাত চায় না এবং বর্তমান পরিস্থিতির কোন অবনতি ঘটুক সেটাও চায় না। তবে ইসরাইল এই উপর্যুপরি গোলা নিক্ষেপের বিরুদ্ধে ব্যবস্থা না নিয়ে ইসরাইল থামবে না।